ఓజోన్
ఆమ్లజని (ఆక్సీజన్‌) మరో రూపమే ఓజోన్‌. ఇది విషవాయువు. ప్రతీ ఓజోన్‌ అణువులోను మూడు ఆమ్లజని పరమాణువులున్నాయి. దీని రసాయన సాంకేతికం O3 అతినీల లోహిత వికిరణాల కారణంగా వాతావరణం పై పొరలో ఆక్సీజన్‌ అణువులు (O2) విడిపోతాయి. స్వేచ్ఛగా ఉన్న ఆక్సీజన్‌ పరమాణువు (O), తాడితంతో ఆక్సీజన్‌ అణువులోకి చేరి (O3) ఆక్సీజన్‌ పరమాణువులుగా మారి ఓజోన్‌ అణువవుతుంది.
పొటాషియం అయోడైడ్
పొటాషియం అయోడైడ్ ఒక అకర్బన రసాయన సమ్మేళనం. ఈ సమ్మేళన పదార్థం యొక్క అణు రసాయన ఫార్ములా KI. సమ్మేళనం తెల్లగా ఉండు లవణం. వ్యాపారాత్మకంగా డిమాండు ఉన్న రసాయన సమ్మేళనం. 
ఈ సమ్మేళనం సోడియం అయోడైడ్ కన్న తక్కువ జలాకర్షణ (hygroscopic ) కలిగిన లవణం. పొటాషియం అయోడైడ్ యొక్క సాంద్రత:3.123గ్రాములు /ఒక లీటరు.మోలార్ భారం: 166.0028 గ్రాములు/మోల్. ద్రవీభవన స్థానం 681 °C, భాస్పిభవన ఉష్ణోగ్రత 133C. నీరు, ఇథనాల్ (2.0 గ్రాము/100 మీ.లీ ), అసిటోన్ (1.31 గ్రాములు/100 మీ .లీ లో) కరుగుతుంది. నీటిలో పొటాషియం అయోడైడ్ ద్రావణియత నీటి ఉష్ణోగ్రత పెరిగే కొలది పెరుగుతుంది. 100 మీ.లీ నీటిలో 0°Cవద్ద 128 గ్రాములు, 20 °C వద్ద 140గ్రాముల, 60°Cవద్ద 176 గ్రాముల, 100°Cవద్ద 206 గ్రాముల పొటాషియం అయోడైడ్ కరుగుతుంది.